钦定古今图书集成/明伦汇编/官常典/第308卷 > 隋
## 钦定古今图书集成/明伦汇编/官常典/第308卷 > 隋

隋设度支尚书统度支等侍郎，司农寺卿统太仓、典
农诸令。

按《隋书百官志》：“高祖既受命，改周之六官。其所制名，
多依前代之法。置尚书省、司农寺、尚书省、度支尚书
统度支、户部侍郎各二人，金部、仓部侍郎各一人。
司农寺卿、少卿各一人，丞五人，主簿二人，录事四人。
统太仓、典农、平准、廪市、钩盾、华林、上林、导官等署。各
置令二人，钩盾、上林则加至三人，华林惟置一人。太
仓”又有米廪督二人，谷仓督四人，盐仓督二人。京市
有肆长四十人。导官有御细仓督二人，麹面仓督二
人等员。度支尚书、司农卿为正三品，司农少卿为
正四品，度支侍郎为正六品，司农寺丞为正七品。平
准、钩盾、太仓、典农、京市署令为正八品，华林、上林导
官署令为从八品上阶。平准、钩盾、太仓、典“农、京市署
丞，为正九品；华林、上林、导官署丞，为从九品。”

### 文帝开皇三年改度支尚书为户部尚书诸曹侍郎加为从五品废光禄寺及都水台入司农

按《隋书高祖本纪》不载。按《百官志》云云。

开皇六年，置户部员外郎。

按《隋书高祖本纪》，不载。按《百官志》：“开皇六年，尚书
省二十四司，各置员外郎一人，以司其曹之籍帐。侍
郎阙，则釐其曹事。”

开皇十四年，置“户部主事令史”员。

按《隋书高祖本纪》，不载。按《百官志》，“十四年诸省各
置主事令史员。”

### 炀帝大业三年更定官制改户部郎为人部郎司农寺置二少卿

按《隋书焬帝本纪》，不载。按《百官志》，焬帝即位，多所
改革。三年定令尚书省六曹，各侍郎一人，以贰尚书
之职，正四品。诸曹侍郎并改为郎。又改吏部为选部
郎，户部为人部郎，礼部为仪曹郎，兵部为兵曹郎，刑
部为宪部郎，工部为起部郎，以异六侍郎之名。废诸
司员外郎，而每增置一曹郎，各为二员。都司郎各一
人，品同曹郎，掌都事之职。以都事为正八品，分隶六
尚书。诸司主事，并去令史之名。其令史随曹闲剧而
置。每十令史置一主事，不满十者亦置一人。寻又每
减一郎置承务郎一人，同员外之职。光禄已下八
寺卿，皆降为从三品，少卿各加置二人，为从四品。诸
寺上署令并增为正六品，中署令为从六品，下署令
为正七品。始，开皇中，署司唯典掌受纳。至是，署令为
判首，取二卿判丞，唯知勾检。令阙承判，司农但统
上林、太仓、钩盾、导官四署。罢典农、华林二署，而以平
准、京市隶太府。

大业五年，司农寺丞增为从五品。

按《隋书炀帝本纪》不载。按《百官志》，五年，光禄已下
八寺丞。并增为从五品。